Безумоўна, гаварыць сёння аб поўным пераходзе ў названай установе на электронны дакументаабарот рана: не ўсё, што магчыма, аўтаматызавана, электронныя дакументы нярэдка, як і раней, дубліруюцца папяровымі. Тым не менш тое, што робіць адміністрацыя ўстановы і мясцовыя органы кіравання адукацыяй для пераходу на новыя тэхналогіі, паказальна. Найперш тым, што названая ўстанова — гэта звычайная, па сутнасці, сельская школа, з такімі ж звычайнымі рэсурсамі, матэрыяльнымі, асобаснымі. І калі ў іх атрымліваецца, то атрымаецца і ў іншых. А гэта дае магчымасць спадзявацца на тое, што чаканыя вынікі Канцэпцыі інфарматызацыі сістэмы адукацыі Рэспублікі Беларусь на перыяд да 2020 года могуць быць выкананы. Сярод іх, прынамсі, скарачэнне дакументаабароту ва ўстановах адукацыі ў тры разы.